Bibúg bí Ńtondôbə hḿ bī: "A nə hḿ vé, é kálara emana alúg yǎ māswé nyoá ai nyé ? Ngə́ kig nâ, a nə vé, ényɔ́ yǎ mə̄ ngákuan ai mína ábə̄ nyé ású ekolá á yɛ́d mā? Ńdɔ̄ tám yēn ! Ású bəbə̂ bə́ mam báán ńdɔ bə́ ngákuan mínā, ású bíngóŋolan bí mam byáán ńdɔ nyiá wáán á ngāsoeban. 2Dzé ! Mə ngásɔ́, təge ai mod… Mə ngálóe, təge ai é mod ǎ yalan ? Yə wɔ́ ó nə ma etun ású yə̄ nâ mə́ kōdé ? Yə nâ mə nə təge ai ngul yǎ ányii ? Tám yēn ! masii, ńdɔ máŋ mâman ndáman, mavəŋan mɔ́ ńkōd sí; ású təge ai məndím, kɔ̌s é ngaboe étēde, é wúag ekódé. 3Mabɔ́dī yób díbi, mə búdigi dɔ́ ai ǹkud.